
CAPITOLUL I — DISPOZIŢII GENERALE 


Art.1 Biblioteca Judeţeană “Nicolae Milescu Spătarul “ Vaslui este o instituție de cultură de 
drept public, cu personalitate juridică şi funcţionează în subordinea Consiliului Judeţean 
Vaslui. 

Art.2 Biblioteca Judeţeană “Nicolae Milescu Spătarul” Vaslui, parte integrantă a sistemului 
informaţional naţional, asigură servicii de lectură şi informare a utilizatorilor, fără deosebire de 
religie, naţionalitate, vârstă, sex, apartenenţă politică, statut social. Biblioteca Judeţeană 
“Nicolae Milescu Spătarul” Vaslui, contribuie esenţial la formarea culturii generale, la 
pregătirea profesională şi educarea permanentă, la furnizarea de informaţii de interes public 
comunitar şi general. 

Art.3 Pot beneficia de serviciile Bibliotecii Judeţene “Nicolae Milescu Spătarul” Vaslui, după 
cum urmează: 

(1) Cetăţenii cu domiciliul stabil în municipiul Vaslui (sau cu viză de flotant la zi); 

(2) Cetăţenii fără domiciliul stabil în municipiul Vaslui, numai pentru sălile de lectură; 

(3) Elevii şi studenţii fără domiciliu stabil în municipiul Vaslui primesc dreptul de împrumut la 
domiciliu în baza adeverinţei că urmează cursurile unei instituţii de învățământ aflată pe raza 
municilpiului Vaslui. 

Art.4 Accesul la serviciile Bibliotecii Judeţene “Nicolae Milescu Spătarul” Vaslui este gratuit 
şi nediscriminatoriu, în baza Permisului de intrare. 


CAPITOLUL II — SERVICII OFERITE UTILIZATORILOR 


Art.5 Biblioteca Judeţeană “Nicolae Milescu Spătarul” Vaslui oferă gratuit următoarele 
servicii către public: 

(1) Împrumutul documentelor de bibliotecă la domiciliul utilizatorilor la Sala împrumut la 
domiciliu pentru adulţi şi Sala împrumut la domiciliu pentru copii; 

(2) Studierea şi consultarea documentelor de bibliotecă de tip carte şi periodice la Sala de 
lectură carte şi periodice; 

(3) Audierea şi vizionarea documentelor de bibliotecă de tip audio-video la Sala Mediatecă; 

(4) Acces la Internet; 

(5) Asistenţă de specialitate pentru consultarea catalogului electronic şi utilizarea 
calculatorului; 


(6) Satisfacerea unor interese de studiu şi informare prin practicarea la cerere a împrumutului 
interbibliotecar; 

(7) Întocmirea la cererea utilizatorilor de liste bibliografice, bibliografii tematice; 

(8) Activităţi de animaţie culturală: lansări de carte, vernisaje de expoziţii, conferinţe, 
simpozioane, colocvii, concursuri pe diverse teme, întâlniri cu personalităţi din diverse 


domenii, activităţi instructiv-educative şi recreative, etc. 


CAPITOLUL III - PROGRAMUL CU PUBLICUL 
Art.6 Programul pentru public al Bibliotecii Judeţene “Nicolae Milescu Spătarul” Vaslui: 


Sala Lectură carte şi periodice 


Sala Împrumut pentru copii - LUNI-VINERI 8.00- 19.00 
Sala Împrumut pentru adulţi 
Sala Mediatecă - LUNI-VINERI  8.00-16.00 


Art.7 Eventualele schimbări şi derogări ale programului vor fi anunţate prin afișare la sediul şi 
pe site-ul bibliotecii. 


CAPITOLUL III — ÎNSCRIEREA UTILIZATORILOR 


Art.8 Accesul la serviciile de bibliotecă se face în baza încheierii Fișei contract de împrumut 
(Anexă la prezentul regulament) la data înscrierii la bibliotecă. Semnarea Fişei contract 
constituie actul juridic prin care utilizatorul îşi asumă răspunderea morală, materială şi penală, 
după caz, privind folosirea, păstrarea şi restituirea la termen a documentelor de bibliotecă 
„ împrumutate/consultate, precum şi folosirea bunurilor materiale din bibliotecă destinate 
utilizatorilor şi respectarea prezentului Regulament. 

Art.9 După încheierea Fișei contract se eliberează Permisul de intrare, valabil 5 ani de la anul 
înscrierii. Permisul de intrare, inscripţionat cu cod de bare este netransmisibil şi se vizează 
anual. 

Art.10 Pierderea Permisului de intrare trebuie anunţată la sala emitentă în maxim 48 ore de la 
data incidentului. Utilizatorul va primi un Permis provizoriu cu valabilitate de 1 până la 6 luni, 
suspendându-se dreptul de împrumut de documente la domiciliu, beneficiind numai de 
serviciile sălilor de lectură. 

Art.11 Încheierea F. işei contract şi obţinerea Permisului de intrare se tace pe baza actelor de 
identitate (carte de identitate, certificat de naştere) în funcţie de categoria de vârstă: 

(1) sub 14 ani, înscrierea se realizează de către părinte/tutore, în calitate de girant, cu 
prezentarea certificatului de naştere al copilului şi cartea de identitate a adultului girant; 
(2)14-18 ani, înscrierea se realizează de către părinte/tutore, în calitate de girant, cu 
prezentarea cărţii de identitate a adolescentului şi cartea de identitate a adultului girant; 

(3) peste 18 ani, înscrierea se realizează personal, cu prezentarea cărţii de identitate. 

(4) persoanele cu handicap locomotor se pot înscrie prin mandatar care prezintă actul de 
identitate însoţit de o procură. 

(5) pentru grupurile sociale defavorizate (spitale, aziluri de bătrâni, penitenciare, etc.) se poate 
face înscriere colectivă printr-un responsabil desemnat de colectivitate şi însărcinat cu 
asigurarea şi garantarea integrităţii împrumutului. 


(6) Semnarea Fișei contract de către utilizator şi înregistrarea împrumuturilor în prezența 
acestuia constituie actul juridic prin care acesta confirmă efectuarea serviciului de imprumut 
precum şi obligativitatea acceptării responsabilităţilor ce-i revin, conform prezentului 
Regulament; 

(7) Fişa contract de împrumut are valoarea unui angajament de plată şi constituie titlu 
executoriu. 

Art.12 În calitate de operator de date cu caracter personal, instituţia respectă prevederile 
Regulamentului UE /679 din 27 aprilie 2016 privind protecţia persoanelor fizice în ceea ce 
priveşte prelucrarea datelor cu caracter personal şi privind libera circulație a acestor date. 
Bibliotecarii au obligativitatea de a păstra confidenţialitatea datelor personale ale utilizatorului 
prevăzute în Fişa contract de împrumut Şi în baza de date a sistemului integrat de bibliotecă. 
Instituţia aduce la cunoştinţa utilizatorului drepturile, modul de colectare, protejare şi utilizare 
a datelor personale prin ANEXA la Fişa contract privind prelucrarea datelor cu caracter 
personal. Datele vor fi folosite pentru statisticile de bibliotecă care au caracter de analiză şi 
prognoză. 

Art.13 La schimbarea datelor de identificare (nume, adresă, loc de muncă, număr de telefon), 
precum şi în cazul eliberării unei noi cărți de identitate, utilizatorul este obligat să comunice 
modificările în termen de maxim 10 zile calendaristice. 

Art.14 Permisul de intrare se vizează anual, viză care atestă calitatea de utilizator reînscris, cu 
drept de acces la colecţiile şi serviciile bibliotecii în condiţiile prezentului Regulament. 

Art.15 Utilizatorii răspund de prejudiciile generate de utilizarea abuzivă a Permisului de 
intrare sau de nedeclararea pierderii acestuia. 


CAPITOLUL IV — ÎMPRUMUTUL/CONSULTAREA DOCUMENTELOR 


Art.16 Împrumutul la domiciliu se face numai de titularul Permisului de intrare cu 
obligativitatea prezentării acestuia. 

Art.17 Beneficiarii împrumutului de documente la domiciliu sunt: 

(1) utilizatorii cu domiciliul stabil în municipiul Vaslui; 

(2) elevi/studenţi fără domiciliul stabil în municipiul Vaslui care urmează cursurile unei 
instituţii de învăţământ de pe raza municipiului Vaslui. 

Art.18 Fiecare utilizator poate împrumuta până la 5 documente din sălile de împrumut la 
domiciliu. 

Art.19 La cerere, se fac rezervări (reţineri) de documente, care se păstrează 5 zile de la data 
solicitării directe sau prin telefon, e-mail. 

Art.20 În vederea elaborării unor lucrări care necesită o cercetare bibliografică mai amplă, se 
vor împrumuta până la 8 documente de bibliotecă în baza unei cereri adresate conducerii de 
către utilizator. Cererea va conţine obligatoriu tema lucrării şi scopul realizării acesteia. 

Art.21 Termenul de împrumut este: 

(1) de 14 zile; cel mai târziu a 14 zi, documentele împrumutate se restituie bibliotecii; 

(2) în situaţii deosebite, termenul de restituire se poate prelungi o singură dată, la cerere, 
înainte de expirare, cu un termen egal ca durată; 

(3) împrumuturile efectuate în condiţiile Art. 20 nu beneficiază de prelungirea termenului de 
restituire decât pentru maxim 5 documente de bibliotecă, cu un termen egal ca durată; 

(4) pentru documentele cu frecvență mare de circulație termenul prevăzut la alin. (1) se poate 
reduce la maxim 10 zile fără drept de prelungire. 


Art.22 Pentru obţinerea documentului de bibliotecă, utilizatorul se adresează bibliotecarului de 
serviciu sau îşi alege singur documentul de la raftul în regim de acces liber. Înregistrarea 
împrumutului documentelor de bibliotecă la domiciliu în sistemul integrat de bibliotecă, 
Modul circulaţie, în prezenţa utilizatorului, atestă efectuarea serviciului de împrumut. 

Art.23 Bibliotecarul care preia publicațiile restituite de utilizatori va verifica integritatea 
fiecărui document. Pentru neregulile constatate se vor aplica sancțiunile stabilite în prezentul 
Regulament. 

Art.24 Accesul în sala de lectură carte şi periodice şi sala Mediateca este admis în baza 
Permisului de intrare, prezentat bibliotecarului de serviciu şi restituit utilizatorului când 
părăseşte sala. 

Art.25 Pentru obţinerea documentului de bibliotecă din colecţiile sălii de lectură carte şi 
periodice şi sala Mediateca, utilizatorul se adresează obligatoriu bibliotecarului de serviciu. 
Înregistrarea împrumutului la sală în sistemul integrat de bibliotecă, Modul circulaţie, în 
prezenţa utilizatorului, atestă efectuarea serviciului de împrumut. 

Art.26 Documentele de bibliotecă de tip carte şi periodice (ziare, reviste, monitoare oficiale 
etc.) existente la sala de lectură carte şi periodice şi documentele de bibliotecă de tip audio- 
video (CD-uri, DVD-uri, casete audio-video etc.) existente la sala Mediateca vor fi consultate 
în sală. 

Art.27 Utilizatorii au acces la calculatoarele destinate publicului şi Internet la sălile cu acces 
pentru public după prezentarea Permisului de intrare şi completarea formularului tipizat la 
sală. Sesiunea de informare este de maximum 1 oră, cu posibilitate de prelungire când se 
execută proiecte sau în absenţa altor solicitări. Încetarea accesării informaţiilor pe staţia de 
lucru se anunță bibliotecarului de serviciu, prilej cu care se constată şi starea de funcţionare a 
echipamentelor. 

Art.28 Este interzisă accesarea site-urilor cu conţinut indecent, defăimător, utilizarea 
dischetelor, CD-urilor, DVD-urilor, stick-urilor proprii, instalarea sau ştergerea aplicaţiilor. 
Art.29 Utilizatorii răspund material pentru eventualele daune aduse sau distrugerea 
documentelor puse la dispoziţie spre consultare sau împrumutate la domiciliu. 

Art.30 Împrumutul interbibliotecar se efectuează în baza unei cereri tip de împrumut, 
completată de instituția solicitantă (cu semnătură autorizată şi stampilă) în urma cererii 
utilizatorului. 

Art.31 Termenul în care poate fi consultat documentul provenit prin împrumut interbibliotecar 
este de 14 zile de la data intrării în biliotecă. 

Art.32 Documentele solicitate prin împrumut interbibliotecar nu se împrumută la domiciliu, 
acestea vor fi consultate numai în Sala de lectură carte şi periodice. 

Art.33 Împrumutul interbibliotecar cuprinde toate tipurile de documente cu excepţia celor 
prevăzute la art. 3 din Legea 182/2000 privind protejarea patrimoniului cultural naţional mobil, 
cu modificările şi completările ulterioare, dar şi a documentelor fragile, voluminoase, a celor 
solicitate frecvent pentru lectură în cadrul bibliotecii furnizoare. 

Art.34 Împrumutul interbibliotecar se poate realiza dacă biblioteca furnizoare acceptă 
transferul provizoriu al documentelor solicitate. 


CAPITOLUL V — DREPTURILE $I OBLIGAȚIILE UTILIZATORILOR 
Art.35 Drepturile utilizatorilor 


(1) Utilizatorii au dreptul de a beneficia gratuit de serviciile oferite de Biblioteca Judeţeană 
Vaslui prevăzute la Capitolul II al prezentului Regulament. 


(2) Utilizatorii au dreptul de a face sugestii şi propuneri pentru achiziţia de documente de 
bibliotecă. 

(3) Utilizatorii au dreptul de a fi serviţi cu amabilitate şi profesionalism de către bibliotecari. 
(4) Utilizatorii au dreptul de a face rezervări pentru publicaţiile de la sălile de împrumut la 
domiciliu. 

Art.36 Obligaţiile utilizatorilor 

(1) Utilizatorii au obligaţia de a respecta prezentul Regulament. 

(2) Utilizatorii sunt obligaţi să respecte orarul de funcționare al bibliotecii; nu este permis 
accesul în sălile de împrumut sau lectură cu mape, sacoşc, serviete etc., acestea vor fi depuse 
în spaţiile special amenajate. 

(3) Utilizatorii sunt obligaţi să aibă o o atitudine civilizată, ţinută vestimentară decentă, care să 
permită activitatea de lectură, studiu, să păstreze liniştea, ordinea şi curăţenia în bibliotecă. Nu 
este permis fumatul, consumul de alimente şi băuturi alcoolice şi utilizarea telefonului mobil în 
spaţiile destinate accesului publicului (săli, hol, grupuri sanitare). Nu este permis accesul cu 
animale în incinta bibliotecii. 

(4) Utilizatorii au obligaţia de a nu intra în Sala de lectură carte şi periodice cu publicaţii 
personale fără a fi semnalate bibliotecarului, atât la intrare cât şi la ieşire. 

(5) Utilizatorii nu au voie să scoată publicaţii din incinta Sălii de lectură carte şi periodice. 

(6) Uulizatorii trebuie să permită bibliotecarului de serviciu controlul asupra lor la ieşirea din 
zonele de acces pentru public, pentru a depista eventualele sustrageri de documente de 
bibliotecă sau alte bunuri materiale aflate în dotarea instituţiei. 

(7) Nu este permis utilizatorilor să remedieze eventualele deteriorări ale documentelor, a 
aparaturii electronice sau a altor bunuri din dotarea bibliotecii. 

(8) Utilizatorii sunt obligaţi să utilizeze computerele şi echipamentele aferente conform 
regulilor afişate la fiecare staţie PC, să nu degradeze aparatura din dotare şi mobilierul. 

(9) Utilizatorii au obligaţia să-și vizeze anual Permisul de intrare. 

(10) Utilizatorii au obligaţia de a consulta publicaţiile fără a le degrada sau deteriora 
(sublinicri, însemnări etc.). 

(11) Utilizatorii sunt obligaţi să folosească cu grijă documentele de bibliotecă împrumutate, să 
nu le deterioreze, să nu le piardă şi să le restituie la termenul stabilit. 

(12) Nu este permis schimbul de documente între utilizatori, atât cele care se studiază în sala 
de lectură carte şi periodice, sala Mediateca, cât şi cele împrumutate la domiciliu. 

(13) Utilizatorii sunt obligaţi ca înainte de efectuarea tranzacţiei de împrumut în sistemul 
integrat de bibliotecă, Modul circulaţie să verifice starea fizică a documentelor şi să semnaleze 
bibliotecarilor eventualele deteriorări. La restituire, bibliotecarul va verifica integritatea 
fiecărui document, iar pentru eventualele deteriorări va acţiona în consecință. Utilizatorul va 
restitui documentul în starea în care l-a primit. 


CAPITOLUL VI — SANCŢIUNI 


Art.37 În cazul întârzierilor la restituirea documentelor împrumutate la domiciliu, biblioteca ia 
următoarele măsuri: 

(1) după 30 de zile de la expirarea termenului de restituire se trimite utilizatorului respectiv o 
notificare; 

(2) după alte 30 de zile de la notificare, utilizatorul restanţier va putea fi acționat în instanță 
pentru recuperarea fizică sau valorică a documentelor precum şi a taxelor aferente. 


Art.38 Nerestituirea la termen a documentelor de bibliotecă împrumutate de către utilizator se 
sancţionează cu plata unei sume aplicată gradual, până la 50% din valoarea de inventar, 
actualizată cu aplicarea coeficientului de inflaţie la zi. 

Art.39 Distrugerea totală sau parţială, precum şi pierderea documentelor de bibliotecă, bunuri 
culturale comune, de către utilizator se sancţionează: 

(1) fie prin recuperarea fizică a unor documente identice (titlu, autor, editură, an de apariţie, 
preț); 

(2) fie prin achitarea valorii de inventar a documentelor, actualizată prin aplicarea 
coeficientului de inflație la zi. Plata documentelor pierdute se face la Serviciul Contabilitate. 
Art.40 În caz de deteriorare parțială sau totală a unor bunuri materiale din interiorul 
bibliotecii, utilizatorii sunt obligați să restituie instituției un bun identic sau să achite valoarea 
de înlocuire a bunului distrus sau deteriorat. 

Art.41 Pentru utilizatorii minori, răspunderea şi despăgubirile vor fi suportate de către 
reprezentanții legali (părinţi/tutori în calitate de giranți şi semnatari ai Fişei contract de 
împrumut). 

Art.42 În cazul pierderii, deteriorării sau furtului Permisului de intrare, răspunderea va reveni 
titularului, care nu va mai beneficia de serviciile bibliotecii decât după procurarea unui nou 
permis. Permisul trebuie declarat pierdut, furat sau deteriorat în termen de 48 de ore de la data 
incidentului pentru a fi anulat. Biblioteca nu răspunde pentru eventualele pagube survenite în 
urma substituirii frauduloase de persoană în utilizarea permisului. 

În cazul pierderii sau deteriorării Permisului de intrare se suspendă dreptul utilizatorului de a 
împrumuta documente de bibliotecă la domiciliu: 

(1) pentru o perioadă de 30 zile — la prima pierdere sau deteriorare; 

(2) pentru o perioadă de 60 de zile — la a doua pierdere sau deteriorare; 

(3) pentru o perioadă de 180 de zile — la mai mult de două pierderi sau deteriorări. 

Art.43 Pentru perioadele prevăzute la Art. 42, utilizatorii vor primi un Permis provizoriu care 
le conferă dreptul de a consulta numai documentele sălilor de lectură. 

Art.44 După expirarea perioadelor prevăzute la Art. 42, utilizatorii vor primi Permisul de 
intrare duplicat, recăpătând dreptul de împrumut a documentelor de bibliotecă la domiciliu. 
Art.45 Accesarea site-urilor cu conţinut defăimător, utilizarea CD-urilor, DVD-urilor, stick- 
urilor pentru realizarea de copii se sancţionează cu suspendarea dreptului utilizatorului de a 
împrumuta documente la domiciliu şi de a utiliza calculatorul pentru o perioadă de 180 de zile. 
În această perioadă, utilizatorii vor primi un Permis provizoriu care le conferă dreptul de a 
consulta numai documentele sălilor de lectură. 

Art.46 Pentru nerespectarea prevederilor art. 36 alin. (2) şi (3) din prezentul Regulament, la 
prima abatere utilizatorul va primi un avertisment verbal, iar pentru repetarea abaterii se va 
suspenda dreptul utilizatorului de a frecventa sălile de lectură pentru o perioada de 30 zile. 


CAPITOLUL VII — DISPOZIŢII FINALE 


Art.47 Prezentul Regulament intră in vigoare începând cu data de 01.02.2019 şi va fi adus la 
cunoştinţa personalului şi a utilizatorilor prin afişare la sediul şi pe site-ul bibliotecii. 

Art.48 Încălcarea în mod repetat sau grav a prevederilor prezentului Regulament atrage după 
sine suspendarea temporară sau definitivă a Permisului de intrare, implicit a dreptului de 
frecventare a bibliotecii. 

Art.49 Orice modificare ulterioară a prezentului regulament va fi dată publicităţii prin afişare. 
Art.50 Anexa nr.1- Fişa contract de împrumut face parte integrantă din prezentul Regulament. 

ANEXĂ LA FIŞA CONTRACT DE ÎMPRUMUT 


Accesul la serviciile de bibliotecă se face pe baza "Fişei contract de împrumut" care se incheie la data inscrierii. 
Semnarea "Fişei contract de imprumut" constituie actul juridic prin care utilizatorul îşi asumă răspunderea morală, 
materială şi penală, privind folosirea, păstrarea şi restituirea la termen a documentelor de bibliotecă 
împrumutate/consultate, dar şi a bunurilor materiale din săli. 

În baza încheierii “Fişei contract de împrumut" se eliberează “Permisul de intrare” care permite accesul la 
serviciile de bibliotecă pentru public. Înscrierea se face pe baza B../C.|. al utilizatorului. Utilizatorii în vârstă de până la 
18 ani pot fi înscrişi de către unul dintre părințitutore pe baza BI/C.. şi a certificatului de naştere sau a BI/CI 
utilizatorului, 

Biblioteca oferă imprumut de documente la domiciliu utilizatorilor cu domiciliul stabil sau cu viză de reşedinţă în 
municipiul Vaslui, Elevii şi studenții navetişti vor prezenta adeverinţă de la instituția de învățământ respectivă. 

Cetăţenii din alte localități (atât ale județului Vaslui cât şi din țară) / cetățenii străini se pot înscrie pe baza 
B.I./C.l./paşaport, având acces limitat în sălile de lectură. 

"Permisul de intrare” este unic, netransmisibil, valabil 5 ani. În caz de pierdere a permisului răspunderea va reveni 
titularului, care va beneficia numai de serviciile sălilor de lectură pe baza unui „Permis provizoriu” în conformitate cu 
prevederile din „Regulamentul pentru utilizatori”. 

Semnarea “Fişei contract de împrumut" şi inregistrarea imprumuturilor în sistemul de evidență informatizat, pe 
baza permisului de intrare, în prezenţa utilizatorului, atestă efectuarea serviciului de împrumut, precum şi acceptarea de 
către utilizator a responsabilităților ce-i revin, 

Nerestituirea la termen a documentelor de bibliotecă împrumutate de către utilizator se sancţionează cu plata unei 
sume aplicate gradual, până la 50% din valoarea de inventar, actualizată cu aplicarea coeficientului de inflație la zi. 

Distrugerea sau pierderea documentelor, bunuri culturale comune, de către utilizator se sancţionează prin 
recuperearea fizică a unor documente identice sau prin achitarea valorii de inventar a documentelor, actualizată cu 
aplicarea coeficientului de inflație la zi, la care se adaugă o sumă echivalentă de până la 5 ori față de prețul astfel 
calculat. 

Prezenta anexă are valoarea unui angajament de plată şi constituie titlu executoriu 


Semnătura utilizatorului, Semnătura părințiloritutore, Director, Bibliotecar, 
prof. Voicu Gelu îti, 
pas A | DORI 

PRELUCRAREA DATELOR CU CARACTER PERSONAL Anexa la nr. A/ 


Biblioteca Județeană „Nicolae Milescu Spătarul” Vaslui, reprezentată prin director prof. Voicu Gelu 
Bichineț, în calitate de operator de date cu caracter personal, pune în aplicare toate măsurile tehnice și 
organizatorice pentru asigurarea securității datelor, protejării lor împotriva distrugerii, modificării, dezvăluirii 
ori accesului neautorizat asupra lor. 

Operatorul prelucrează datele cu caracter personal ale utilizatorului în scop contractual și legal, în 
baza art. 6, alin. (1), lit. (b) din Regulamentul (UE) 2016/679 privind protecţia persoanelor fizice în ceea ce 
priveşte prelucrarea datelor cu caracter personal şi privind libera circulație a acestor date. Prelucrarea datelor 
personale se realizează în baza fişei contract de imprumut și a prevederilor legale aplicabile. Datele 
personale ale utilizatorului sunt prelucrate pe toată durata contractuală, până la expirarea obligațiilor 
contractuale şi a termenelor de arhivare. 

Prelucrarea datelor în alte scopuri decât cele contractuale și legale, se va realiza numai în urma 
obţinerii acordului utilizatorului. 

Pentru orice nelămurire sau plângere utilizatorul se poate adresa printr-o cerere scrisă, datată, 
semnată și transmisă către operator prin: 

+ poștă la adresa: str. Hagi Chiriac, nr.2; 

+ fax la nr. 0235/313.767, de luni până vineri între orele 8-16; 

+ e-mailla adresa; bjvaslui(Qyahoo.com 

Pentru orice întrebări sau nemulțumiri, utilizatorul poate contacta responsabilul cu protecția datelor, 
prin e-mail, la adresa bjvasluiQyahoo.com. 

Utilizatorul are dreptul de a solicita operatorului, în ceea ce priveşte datele cu caracter personal; 
dreptul la acces la acestea, dreptul la rectificarea sau ştergerea acestora, dreptul la restricționarea prelucrării, 
dreptul de a se opune prelucrării, dreptul la portabilitatea datelor. 

În cazul în care utilizatorul consideră că i-au fost încălcate drepturile privind datele personale, se 
poate adresa Autorităţii Naţionale de Supraveghere a Prelucrării Datelor cu Caracter Personal. 

Nume, prenume utilizator/părinte/tutore: 


Semnătura utilizator / părinte / tutore, Director, Bibliotecar, 
prof. Voicu Gelu Bichineţ 

